8.1 หลักทรัพย์ของบริษัท

ณ วันที่ 19 มีนาคม 2556 บริษัทมีทุนจดทะเบียนจำนวน 54,573,625,657 บาท
แบ่งเป็นหุ้นสามัญจำนวน 54,573,625,657 หุ้น มูลค่าที่ตราไว้หุ้นละ 1 บาท
โดยเป็นทุนจดทะเบียนเรียกชำระแล้วจำนวน 30,311,651,508 บาท แบ่งเป็นหุ้นสามัญจำนวน
30,311,651,508 หุ้น

  8.2 ผู้ถือหุ้น

ณ วันที่ 27 กุมภาพันธ์ 2556 (ข้อมูลปิดสมุดทะเบียนล่าสุด) รายชื่อกลุ่มผู้ถือหุ้นที่ถือหุ้นสูงสุด 10
รายแรก และสัดส่วนการถือหุ้นจากทุนจดทะเบียนและเรียกชำระแล้ว
ตามที่ปรากฏในรายงานการกระจายหุ้นมีดังนี้

  ------ --------------------------------- ----------------- ---------------------------
  ลำดับ   รายชื่อผู้ถือหุ้น                        จำนวนหุ้น           ร้อยละของทุนจดทะเบียนชำระแล้ว

  1.     นายนิรัมดร์ งามชำนัญฤทธิ์               2,129,904,700     7.69

  2.     บริษัท ซูพีเรียร์ โอเวอร์ซีส์ (ประเทศไทย)  1,971,588,903     7.12
         จำกัด¹                                               

  3.     กลุ่มคุณหญิงปัทมา ลีสวัสดิ์ตระกูล²          1,484,623,093     5.36

  4.     นางสาวลัดดา จิระพงษ์ตระกูล            1,463,652,900     5.28

  5.     บริษัท ไทยเอ็นวีดีอาร์ จำกัด             1,116,814,100     4.03

  6.     Prime Carbon GMBH                 957,491,108       3.46

  7.     Whiterock Global Fund, SPC.       892,200,414       3.22

  8.     นายเฉลิมชัย มหากิจศิริ                 709,443,900       2.56

  9.     The Bank of New York (Nominees)   565,552,190       2.04
         Ltd.                                                

  10.    นายสมชัย กมลรัตนพิบูล                 550,000,000       1.99

  11.    ผู้ถือหุ้นอื่นๆ                          15,865,455,967    57.26

  รวม                                      27,706,727,275³   100.00
  ------ --------------------------------- ----------------- ---------------------------

  ¹ โครงสร้างการถือหุ้นบริษัท ซูพีเรียร์ โอเวอร์ซีส์ (ประเทศไทย) จำกัด

  (1) คุณหญิงปัทมา ลีสวัสดิ์ตระกูล 29.42%

  (2) บริษัท มาร์โค เวลท์ อินเวสเม้นท์ จำกัด 25.38%

  (3) นางสาวเมธิกานต์ ชุติพงศ์สิริ 19.81%

  (4) นายมานิตย์ เจียจวบศิลป์ 15.39%

  (5) นางปทุม เจียจวบศิลป์ 10.00%

  ² กลุ่มคุณหญิงปัทมา ลีสวัสดิ์ตระกูล ประกอบด้วย

  (1) คุณหญิงปัทมา ลีสวัสดิ์ตระกูล 5.18% (1,434,623,093 หุ้น)

  (2) เด็กหญิงสุธิดารัตน์ ลีสวัสดิ์ตระกูล 0.09% (25,000,000 หุ้น)

  (3) เด็กหญิงสุรัติพร ลีสวัสดิ์ตระกูล 0.09% (25,000,000 หุ้น)

³ ทุนจดทะเบียนชำระแล้วจำนวน 27,706, 727, 275 หุ้น
เป็นข้อมูลการปิดสมุดทะเบียนล่าสุดเมื่อวันที่ 27 กุมภาพันธ์ 2556 ในขณะที่ทุนจดทะเบียนปัจจุบัน ณ
วันที่ 19 มีนาคม 2556 เป็นจำนวน 30,311,651,508 หุ้น

  8.3 นโยบายการจ่ายเงินปันผล

บริษัทมีนโยบายจ่ายเงินปันผลให้กับผู้ถือหุ้น คือ
ในกรณีปกติที่บริษัทไม่มีความจำเป็นต้องใช้เงินเพื่อการลงทุนเพิ่มหรือขยายงาน
และมีกระแสเงินสดเพียงพอ บริษัทมีนโยบายจ่ายเงินปันผลในอัตราประมาณร้อยละ 50
ของกำไรสุทธิจากการดำเนินงานหลังหักภาษีเงินได้นิติบุคคลและเงินสำรองตามกฎหมายแล้ว
อย่างไรก็ตาม
คณะกรรมการบริษัทอาจจะกำหนดให้บริษัทจ่ายเงินปันผลแตกต่างไปจากนโยบายดังกล่าวได้ตามความเหมาะสมและตามความจำเป็นของบริษัท
เช่น กรณีที่บริษัทมีความจำเป็นต้องใช้เงินเพื่อการลงทุนหรือการขยายกิจการ
หรือกรณีที่มีการเปลี่ยนแปลงภาวะทางเศรษฐกิจหรือสภาพตลาดหรือมีเหตุการณ์อื่นใดที่มีผลกระทบต่อสภาพคล่องทางการเงินของบริษัท
เป็นต้น

ส่วนในกรณีของบริษัทย่อยนั้น บริษัทไม่ได้กำหนดนโยบายจ่ายเงินปันผลไว้

  8.4 การออกและเสนอขายหุ้นกู้

เมื่อวันที่ 4 ตุลาคม 2548
บริษัทได้มีการออกและเสนอขายหุ้นกู้ของบริษัทให้แก่ผู้ลงทุนในต่างประเทศ
ซึ่งมีรายละเอียดของหุ้นกู้ดังนี้

+------------------------+---------------------------------------------+
| จำนวนเงิน               | 100,000,000 เหรียญสหรัฐ                       |
+------------------------+---------------------------------------------+
| ประเภทของหุ้นกู้           | หุ้นกู้ไม่ด้อยสิทธิแบบไม่มีประกัน                      |
|                        |                                             |
|                        | (Senior unsecured notes)                    |
+------------------------+---------------------------------------------+
| อัตราดอกเบี้ย             | 10.5% ต่อปี จ่ายดอกเบี้ยทุก 6 เดือน ในวันที่ 4 เมษายน |
|                        | และ 4 ตุลาคม ของทุกๆ ปี                        |
+------------------------+---------------------------------------------+
| ระยะเวลา               | 5 ปี สิ้นสุดในปี 2553                            |
+------------------------+---------------------------------------------+
| ส                      | บริษัทสามารถไถ่ถอนหุ้นกู้ทั้งหมดหรือบางส่วนได้ ตั้งแต่วันที่  |
| ิทธิของบริษัทในการไถ่ถอนหุ้นกู้ | 4 ตุลาคม 2551 ในราคาร้อยละ 105.25 ในปี 2551    |
|                        | ร้อยละ 102.625 ในปี 2552 และร้อยละ 100 ในปี     |
|                        | 2553 บวกด้วยดอกเบี้ยค้างจ่ายถึงวันครบกำหนดไถ่ถอน    |
+------------------------+---------------------------------------------+
| สิทธิของผู้ถือหุ้นกู้           | ผู้ถือหุ้นกู้สามารถใช้สิทธิในการให้บริษัทไถ่ถอนหุ้นกู้        |
|                        | ก่อนครบกำหนดได้ในอัตราร้อยละ 101                |
| ในการไถ่ถอน             | ของเงินต้นบวกดอกเบี้ยค้างจ่ายจนถึงวันครบกำหนดไถ่ถอน  |
|                        | หากม                                        |
|                        | ีการเปลี่ยนแปลงโครงสร้างผู้ถือหุ้นของบริษัทอย่างมีนัยสำคัญ |
+------------------------+---------------------------------------------+
| ข้อกำหนดอื่นๆ             | -                                           |
|                        |   บริษัทต้องกันเงินสำรองเพื่อเป็นประกันการชำระดอกเบี้ย |
|                        |                                             |
|                        | -   หากบริษัทมีการก่อนหนี้ระยะยาวเพิ่ม              |
|                        |     บริษัทต้องดำรงอัตราส่วนทางการเงินบางประการ    |
|                        |                                             |
|                        | -   หากมีการผิดนัดชำระดอกเบี้ยแก่ผู้ถือหุ้นกู้           |
|                        |     บริษัทไม่สามารถประกาศจ่ายหรือจ่ายเงินปันผลได้    |
|                        |                                             |
|                        | -   ไม่นำเงินจากการขายหุ้นกู้ไปใช้ในวัตถุประสงค์อื่น    |
|                        |     นอกจากที่กำหนดไว้                          |
+------------------------+---------------------------------------------+
| วัตถุประสงค์ในการใช้เงิน    | เพื่อลงทุนในโครงการขยายกำลังการผลิตเหล็กแผ่นรีดร้อน  |
+------------------------+---------------------------------------------+
| ผู้รับประกันการจัดจำหน่าย    | UBS Investment Bank                         |
+------------------------+---------------------------------------------+
| ตลาดรองสำหรับ           | ตลาดหลักทรัพย์ ประเทศสิงคโปร์                    |
|                        |                                             |
| การซื้อขายหุ้นกู้            |                                             |
+------------------------+---------------------------------------------+

เมื่อวันที่ 16 กุมภาพันธ์ 2549 บริษัทได้ออกและเสนอขายห้นกู้ให้แก่ผู้ลงทุนในต่างประเทศอีกจำนวน
70,000 หน่วย ซึ่งมีมูลค่าที่ตราไว้ 1,000 เหรียญสหรัฐต่อหน่วย หรือคิดเป็นจำนวนรวม 70
ล้านเหรียญสหรัฐ โดยเสนอขายที่ราคา 1,019.78 เหรียญสหรัฐต่อหน่วย
หุ้นกู้ที่ออกจำหน่ายในครั้งนี้มีเงื่อนไขและรายละเอียดเช่นเดียวกับหุ้นกู้ที่เคยออกจำหน่ายไปแล้วดังกล่าวข้างต้น

จากการที่บริษัท โอเรียลทัล แอ็กเซส จำกัด (“บริษัทย่อย”) ไม่สามารถจ่ายชำระคืนเงินกู้จำนวน
15 ล้านเหรียญสหรัฐ หรือ 503 ล้านบาท ซึ่งครบกำหนดงวดการจ่ายชำระในเดือนเมษายน 2552
ภายใต้เงื่อนไขของเหตุที่ทำให้เกิดการทำผิดเงื่อนไขของหุ้นกู้เหล่านี้
ซึ่งเป็นผลจากการผิดนัดชำระหนี้เงินกู้ของบริษัทย่อย
ทำให้หุ้นกู้ถึงกำหนดชำระและผู้ถือหุ้นกู้สามารถใช้สิทธิเรียกให้จ่ายชำระคืนได้
ดังนั้นจึงจัดประเภทหุ้นกู้ซึ่งมีมูลค่าตามหน้าตั๋วจำนวน 5,699 ล้านบาท
เป็นหนี้สินหมุนเวียนในงบดุลรวมและงบดุลเฉพาะกิจการ ณ วันที่ 31 ธันวาคม 2552 นั้น

เมื่อวันที่ 29 กันยายน 2553 ที่ประชุมวิสามัญผู้ถือหุ้นของบริษัท ครั้งที่ 1/2553
มีมติอนุมัติการเพิ่มทุนจดทะเบียนของบริษัทอีกจำนวน 5,100,000,000 บาท จากจำนวน
13,860,000,000 บาท เป็นจำนวน 18,960,000,000 บาท
โดยการออกหุ้นสามัญเพิ่มทุนในจำนวน 5,100,000,000 หุ้นมูลค่าที่ตราไว้หุ้นละ 1 บาท
เพื่อรองรับการปรับปรุงโครงสร้างหนี้ของบริษัทภายใต้หุ้นกู้ของบริษัทฯ (“หุ้นกู้ GS”)
ก่อนที่จะครบกำหนดไถ่ถอนในเดือนตุลาคม 2553 จำนวน 170,000,000 เหรียญสหรัฐ (โครงการ
Bonds Exchange Program)

เมื่อวันที่ 30 กันยายน ถึงวันที่ 29 พฤศจิกายน 2553 ซึ่งเป็นระยะเวลาเสนอซื้อหุ้นกู้ GS
ปรากฏว่ามีผู้ถือหุ้นกู้ GS เสนอขายหุ้นกู้ของตนทั้งสิ้น 28 รายซึ่งผู้ถือหุ้นกู้ทั้ง 28
รายดังกล่าวไม่เข้าข่ายเป็นบุคคลที่เกี่ยวโยงกันตามประกาศคณะกรรมการตลาดทุนและประกาศคณะกรรมการตลาดหลักทรัพย์ที่เกี่ยวข้อง
คิดเป็นจำนวนหนี้เงินต้นที่บริษัทรับซื้อทั้งสิ้น จำนวน 84,042,000 เหรียญสหรัฐ หรือคิดเป็นร้อยละ
49.43 ของจำนวนหนี้เงินต้นทั้งหมด (170,000,000 เหรียญสหรัฐ)
ทำให้บริษัทมีจำนวนหนี้เงินต้นคงเหลือจำนวน 85,958,000 เหรียญสหรัฐ

เมื่อวันที่ 8 ธันวาคม 2553 GS Notes ได้มีการออกหุ้นสามัญของ GS Notes
เพื่อเป็นค่าตอบแทนให้แก่ผู้ถือหุ้นกู้ GS ที่มาเสนอขายหุ้นกู้ GS ให้แก่ GS Notes ตามโครงการ
Bonds Exchange Program และเมื่อวันที่ 9 ธันวาคม 2553 ผู้ถือหุ้นกู้ GS ได้นำหุ้นสามัญของ
GS Notes มาแลกเปลี่ยนเป็นหุ้นสามัญของบริษัท

อนึ่ง จากการที่ที่ประชุมผู้ถือหุ้นกู้เมื่อวันที่ 22 พฤศจิกายน 2553
ได้มีมติอนุมัติให้แก้ไขข้อกำหนดของหุ้นกู้ โดยให้ปรับลดจำนวนเงินต้นของหุ้นกู้ลงเหลือร้อยละ 40
ของจำนวนเงินต้นเดิม ดังนั้น จำนวนเงินต้นของหุ้นกู้ที่เหลือหลังจากการซื้อคืนตามโครงการ Bond
Exchange Program จำนวน 85,958,000 เหรียญสหรัฐ จะถูกปรับลดลงเหลือเพียงจำนวน
34,383,200 เหรียญสหรัฐ และในวันที่ 30 มิถุนายน 2554
บริษัทจะต้องชำระคืนเงินต้นของหุ้นกู้จำนวนร้อยละ 35.714
ของจำนวนเงินต้นที่เหลือหลังการปรับลด หรือเท่ากับ 12,279,616
เหรียญสหรัฐโดยอาจจะชำระเป็นเงินสด
หรือจะทำข้อเสนอให้ผู้ถือหุ้นกู้ทุกรายสามารถแลกเปลี่ยนเงินต้นจำนวนดังกล่าวที่ตนถืออยู่
เป็นหุ้นสามัญของบริษัทในอัตราส่วน 50 หุ้นสามัญใหม่ต่อเงินต้นจำนวน 1 เหรียญสหรัฐ
และหลังจากนั้น
เงินต้นของหุ้นกู้ส่วนที่ยังเหลืออยู่จะได้รับการชำระเป็นเงินสดเมื่อครบกำหนดระยะเวลาของหุ้นกู้ในวันที่
4 ตุลาคม 2558

เมื่อวันที่ 13 พฤษภาคม 2554 ที่ประชุมคณะกรรมการบริษัท ครั้งที่ 6/2554
มีมติอนุมัติในหลักการให้บริษัทซื้อคืนหุ้นกู้ของบริษัท (“GS Bonds”) จากผู้ถือหุ้นกู้เป็นการทั่วไป
โดยการชำระเป็นเงินสดในคราวเดียว โดยมีเงื่อนไขว่าบริษัทจะซื้อคืนหุ้นกู้ต่อเมื่อผู้ลงทุน
(ArcelorMittal Netherlands B.V. “AM”) ได้เข้าเป็นผู้ถือหุ้นของบริษัทแล้ว
โดยจะใช้เงินบางส่วนที่ได้จากการเข้าร่วมลงทุนของ AMในการเข้าซื้อคืนหุ้นกู้ของบริษัท
ซึ่งเป็นส่วนหนึ่งของการปรับโครงสร้างทางการเงินของบริษัท

เมื่อวันที่ 19 ธันวาคม 2554 บริษัทได้รับหนังสือแจ้งการเลิกสัญญาสัญญาซื้อขายหุ้นสามัญเพิ่มทุนจาก
AM ลงวันที่ 15 ธันวาคม 2554 และบริษัทเห็นด้วยกับการยกเลิกสัญญาซื้อขายหุ้นสามัญเพิ่มทุนโดย
AM เนื่องจากเป็นไปตามเงื่อนไขของการเข้าลงทุนตามสัญญาซื้อขายหุ้นสามัญเพิ่มทุน
ทำให้เงื่อนไขที่กำหนดไว้ว่าบริษัทจะซื้อคืนหุ้นกู้ต่อเมื่อผู้ลงทุนได้เข้าเป็นผู้ถือหุ้นของบริษัทแล้วต้องระงับสิ้นผลไป

ในวันที่ 9 มกราคม 2555
บริษัทได้รับหนังสือจากตัวแทนผู้ถือหุ้นกู้แจ้งว่าบริษัทอยู่ภายใต้เหตุแห่งการผิดนัดชำระหนี้
เนื่องจากบริษัทผิดนัดชำระดอกเบี้ยหุ้นกู้ซึ่งถึงกำหนดชำระในวันที่ 30 ธันวาคม 2554
ดังนั้นบริษัทจึงจัดประเภทหุ้นกู้กลับไปเป็นหนี้สินหมุนเวียนในงบแสดงฐานะการเงิน ณ วันที่ 31
ธันวาคม 2555

ในระหว่างปี 2554 บริษัทได้ออกคำเสนอซื้อเพื่อซื้อคืนหุ้นกู้คงเหลือจากผู้ถือหุ้นกู้ โดย
คำเสนอซื้อนี้ได้รับการขยายเวลาออกไปและจะครบกำหนดในวันที่ 30 เมษายน 2555

เมื่อวันที่ 16 กรกฎาคม 2555 บริษัทได้ออกโครงการแลกเปลี่ยนหุ้นกู้ครั้งที่ 2 (Bond Exchange
Program No. 2) สำหรับหุ้นกู้คงเหลือของบริษัทจำนวน 34 ล้านเหรียญสหรัฐฯ
คำเสนอซื้อสรุปโดยย่อได้ดังต่อไปนี้

-   ยกเว้นดอกเบี้ยค้างจ่ายของหุ้นกู้คงเหลือทั้งหมด

-   ผู้ถือหุ้นกู้จะได้รับหุ้นของบริษัทในอัตราส่วน 50 หุ้นสามัญของบริษัท ต่อเงินต้นเดิมจำนวน 1
    เหรียญสหรัฐฯ

เมื่อวันที่ 28 กันยายน 2555 บริษัท จีเอส โน้ตส์ โฮลดิ้งส์ 2 จำกัด
(ซึ่งเป็นบริษัทย่อยที่บริษัทถือหุ้นอยู่ร้อยละ 99.99 โดยมีวัตถุประสงค์เพื่อปรับโครงสร้างหนี้)
ได้จัดสรรและออกหุ้นสามัญจำนวน 94 ล้านหุ้น มูลค่าที่ตราไว้หุ้นละ 5 บาท
ให้กับผู้ถือหุ้นกู้ของบริษัทเพื่อแลกเปลี่ยนกับหุ้นกู้ของบริษัทจำนวน 18.9 ล้านเหรียญสหรัฐฯ
(เทียบเท่ากับ 584 ล้านบาท) และยกเลิกดอกเบี้ยค้างจ่ายจำนวน 59 ล้านบาท
และในวันเดียวกันผู้ถือหุ้นกู้ได้แลกเปลี่ยนหุ้นสามัญจำนวน 94 ล้านหุ้นของบริษัท จีเอส โน้ตส์
โฮลดิ้งส์ 2 จำกัด กับหุ้นของบริษัทจำนวน 943 ล้านหุ้น